钦定古今图书集成/明伦汇编/交谊典/第013卷 > 《山亭思友人序》唐·王勃
## 钦定古今图书集成/明伦汇编/交谊典/第013卷 > 《山亭思友人序》唐·王勃

“高兴之后，中宵起观，举目四望，风寒月清。邻人张氏
有山亭焉，洞壑横分，奇峰直上，郁然有造化之功矣。
嗟乎！大丈夫荷帝王之雨露，对清平之日月，文章可
以经纬天地，器局可以畜泄江河，七星可以气冲，八
风可以调合。独行万里，觉天地之崆峒；高枕百年，见
生灵之龌龊。虽俗人不识，下士徒轻。顾视天下，亦可”
以敝寰中之一半矣。惜乎“此山有月，此地无人，清风
入琴，黄云对酒。虽形骸真性，得礼乐于身中；而宇宙
神交，卷烟霞于物表。至若开辟翰苑，扫荡文场，得宫
商之正律，受山川之杰气。虽陆平原、曹子建足可以
车载斗量，谢灵运、潘安仁足可以膝行肘步。思飞情
逸，风云坐宅于笔端；兴洽神清，日月自安。”于调下云
尔